Case ID: 1175696
Sentence 1109: Məhkəmə iclasında tədqiq olunan iş üzrə ibtidai istintaq zamanı keçirilmiş üzləşdirmə zamanı Təqsirləndirilən şəxs1 ifadəsində göstərdiyi xüsusatları Təqsirləndirilən şəxs3 üzünə qarşı bir daha təsdiq etməklə aralarındakı razılaşmaya əsasən həmin quldurluq hadisəsinin törədiləcəyini Natiqin əvvəldən bildiyini, sadəjə hansı ünvanda, hansı evdə törədiləcəyini bilmədiyini, yəni quldurluğu hansı evdən edəcəkləri barədə Natiqə demədiklərini, tanışı Məzahirin onun yanında Natiqlə telefon danışı apardığını, Natiqi Məzahirin vasitəsi ilə tanıdığını, Məzahirlə Natiqin yaxın dostluq münasibətlərində olduqlarını, özü, Mail, Otar və Məzahir Gürcüstandan Azərbaycana Ağstafa rayon sərhədinə silahlarla gəlib sərhədi qanunsuz keçəndən sonra Natiqin onları öz idarə etdiyi Mercedes Benz markalı avtomobili ilə qarşıladığını, Natiqi həmin yerə Məzahirin zəng edib çağırdığını, özlərində olan silahlarla Natiqin avtomobili ilə əvvəlcə Ağstafanın Poylukəndinə yaxın əraziyə gedib düşdüklərini, aralarındakı razılaşmaya əsasən Natiqin onları öz avtomobili ilə hadisənin törədiləcəyi Tovuz rayonuna axşam aparmalı olduğunu, lakin hadisədə birbaşa iştirak etməyəcəyinə dair əvvəldən aralarında həm Gürjüstanda, həm də sərhədi keçib gələndən sonra Natiqin avtomobilində Natiqin yanında razılaşma əldə etdiklərini, həmin quldurluq hadisəsini qaranlıq şəraitdə törətməyi planlaşdırdıqlarını, lakin Natiqin avtomobilinin mühərriki nasaz vəziyyətə düşdüyündən həmin axşam onları aparmaq üçün gələ bilmədiyini və hadisəni törətmək üçün Tovuz rayonuna Məzahirin zəng edib çağırdığı digər tanımadığı avtomobillə getdiklərini, özü, Mail, Otar və Məzahir Tovuz rayonunda Zərərçəkmiş şəxs1 evində quldurluq hadisəsini törətdikdən sonra isə özlərini aparması üçün Məzahirin zəng edib yenə Natiqi çağırdığını, Natiq idarə etdiyi həmin avtomobillə gəldikdən sonra özlərində olan silahlarla Natiqin avtomobilinə əyləşdiklərini, sonunjunun onları Gürjüstana qayıtmaları üçün Ağstafanın Poylu və Salahlı kəndlərinə yaxın əraziyə aparıb düşürdüyünü, həmin vaxt Məzahirin Kalaşnikov markalı avtomat silahı və Makarov markalı tapançanı saxlamaq üçün Natiqə verdiyini, həmçinin Məzahirlə Natiqin onlardan bir qədər kənara çəkilib nəisə söhbət etdiklərini, bundan sonra Natiqin həmin silahları götürüb getdiyini, özləri sərhədi qanunsuz keçib Gürcüstana qayıtdıqdan bir həftə sonra özünün, Natiqin və X5 şəhərində görüşdüklərini, həmin vaxt Natiqin qeyd olunan quldurluq hadisəsinin rayon jamaatı arasında danışıldığına dair söhbət açdığını bildirmişdir.Həmin üzləşdirmə zamanı Təqsirləndirilən şəxs3 əvvəlki ifadəsinə uyğun özünü müdafiə xarakterli fikirlər bildirmiş, tanıdığı Ceyhun u, Məzahiri və onlarla birlikdə olan iki nəfər tanımadığı şəxsi qeyd olunan tarixdə və şəraitdə öz idarə etdiyi avtomobilinin salonunda tanışı Məzahirin sözünə əsasən daşıdığını, avtomobilinin mühərrikinin nasaz vəziyyətə düşməsi faktını, Məzahirin təlimatına əsasən avtomat silahı və Makarov markalı tapançanı gizlədib saxlamaq üçün Məzahirdən təhvil aldığını, həmçinin Məzahirin ona bir paçka 100-lük ABŞ dolları pul verdiyini və sonradan həmin pulu Gürcüstana gətirib özünə qaytarması üçün təlimatlandırdığını, təxminən 2-3 gün sonra Məzahirin çağırışına əsasən özünün Gürjüstana gedib Tbilisi şəhərində Məzahirlə görüşərək həmin bir paçka 100-lük ABŞ dolları pulu Məzahirə təklikdə verdiyini, Ceyhun la isə Gürcüstanın Rustavi şəhərində avtomobil bazarında Niva markalı avtomobilləri satmaq üçün görüşdüyünü, belə ki Məzahirin aldığı 6 ədəd Niva markalı təzə avtomobilləri satmağa kömək etməsi üçün onu zəng edib çağırdığını, Ceyhun un da ona buna görə 200 gürjü larisi pul verdiyini bildirib təsdiq etsə də, qeyd olunan quldurluq hadisəsi barədə əvvəldən xəbərinin və məlumatının olmadığını, həmin hadisə barədə 2018-ci ilin sentyabr ayında eşidib bildiyini göstərmişdir.